RESOLUCIÓN do 30 de abril de 2019 pola que se convoca un curso para o persoal integrante do Comité de intervención sobre o acoso laboral.
Escola Galega de Administración Pública — III. Outras disposicións — 07/05/2019

De acordo co Convenio de colaboración subscrito entre a Escola Galega de Administración Pública (en diante, EGAP) e a Vicepresidencia e Consellería da Presidencia, Administracións Públicas e Xustiza, para o desenvolvemento de actividades de formación, divulgación e investigación,
Convocar o curso que figura no anexo II, que deberá desenvolverse segundo as bases detalladas no anexo I.
Santiago de Compostela, 30 de abril de 2019
Primeira. Requisitos do persoal participante
Poderán participar nesta acción formativa convocada nesta resolución o persoal integrante, tanto titular como suplente, do Comité de intervención sobre o acoso laboral que reúna os requisitos establecidos nesta convocatoria e para cada un dos casos no anexo II.
Segunda. Desenvolvemento da actividade de formación
A actividade formativa realizarase cos requirimentos, a duración e as condicións que para esta actividade se indiquen na convocatoria. A información relativa ao desenvolvemento da actividade, así como as súas posibles modificacións, será actualizada e ampliada na páxina web https://egap.xunta.gal
Terceira. Requisitos para a realización da actividade formativa
Poderá participar nesta actividade formativa o persoal a que se refire a base primeira desta resolución. Este persoal terá que entrar na zona de matrícula da EGAP no enderezo https://egap.xunta.gal/matricula e rexistrar unha conta, no caso de non estar xa rexistrado, o día de publicación desta resolución no
Diario Oficial de Galicia
. Unha vez estea rexistrada, matricularase na actividade de referencia.
As dúbidas, as dificultades técnicas e as peticións de información serán atendidas a través dos números de teléfono 981 54 62 57 e 981 54 63 35 e do enderezo electrónico xestion.egap@xunta.gal
Cuarta. Criterios de selección
Será seleccionado o persoal integrante, tanto titular como suplente, do Comité de intervención sobre o acoso laboral.
Quinta. Publicación das relacións do alumnado seleccionado
1. A EGAP publicará no enderezo https://egap.xunta.gal unha relación das persoas seleccionadas para participar no dito curso.
Sexta. A renuncia e asistencia
A renuncia:
a) As persoas seleccionadas só poderán renunciar á actividade formativa:
– Por causa de forza maior suficientemente acreditada.
– Por necesidades do servizo debidamente motivadas por parte dos/as responsables dos centros directivos.
– Por outras causas xustificadas documentalmente.
b) A renuncia debe ser comunicada por escrito á EGAP. Na páxina web da escola está dispoñible un modelo de renuncia.
Para isto poderase utilizar, alén do previsto no artigo 16.4 da Lei 39/2015, do 1 de outubro, do procedemento administrativo común das administracións públicas (BOE núm. 236, do 2 de outubro) o enderezo de correo electrónico xestion.egap@xunta.gal
c) As persoas que incumpran o previsto nas letras a) e b) pasarán ao final das listaxes de espera de todas as actividades formativas que soliciten e cuxo prazo de matrícula comece dentro do ano seguinte contado a partir do día da finalización desta actividade.
3. As faltas de asistencia nas actividades presenciais:
a) Non poden superar en ningún caso o 10 % das horas lectivas presenciais. En todo caso, as faltas de asistencia deberán xustificarse documentalmente ante as persoas responsables da actividade formativa nun prazo máximo de 10 días contados a partir do día da finalización desta actividade. As persoas que incumpran o antedito perderán o dereito ao certificado de participación na actividade formativa.
b) Aquelas persoas cuxas faltas de asistencia superen o 50 % das horas lectivas presenciais pasarán ao final das listaxes de agarda de todas as actividades formativas que soliciten e cuxo prazo de matrícula comece dentro do ano seguinte contado a partir do día da finalización desta actividade.
Sétima. Realización de probas
Para poder superar a actividade de formación, o alumnado deberá superar unha proba de avaliación que se realizará ao final dela e cumprir coa asistencia requirida.
Oitava. Certificados
Para a obtención do certificado de aproveitamento o alumnado deberá obter a avaliación positiva do seu profesorado, o cal emitirá un informe en que declare apto/a ou non apto/a cada alumno/a en función do resultado da proba de avaliación.
Novena. Facultades da EGAP
1. A EGAP e a Vicepresidencia e Consellería da Presidencia, Administracións Públicas e Xustiza poderán modificar o desenvolvemento, as datas e os lugares da actividade formativa, así como resolver todas as continxencias que poidan xurdir.
2. No suposto de que o número de admitidos/as sexa inferior ao 50 % das prazas convocadas, a EGAP e a Vicepresidencia e Consellería da Presidencia, Administracións Públicas e Xustiza reservan para si o dereito a suspender, cancelar ou agrupar varias edicións das actividades, caso en que empregarán os medios de notificación ás persoas interesadas previstos na normativa vixente.
3. A EGAP e a Vicepresidencia e Consellería da Presidencia, Administracións Públicas e Xustiza garantirán na totalidade das actividades derivadas desta convocatoria a promoción da igualdade real e efectiva entre mulleres e homes, a eliminación de calquera tipo de discriminación e o fomento dos dereitos de conciliación.
Código: CV19026.
Curso: acoso laboral: prevención, detección e reparación.
1. Obxectivos.
Facilitar a formación e ferramentas necesarias ás persoas integrantes do Comité de intervención sobre acoso laboral, técnicas de resolución de conflitos, mediación.
2. Destinatarios/as.
Persoal integrante, tanto titular como suplente, do Comité de intervención sobre o acoso laboral.
3. Desenvolvemento.
Área: coñecementos transversais.
Modalidade: presencial.
Duración: 32 h.
Edicións: unha.
Lugar e datas:
– Santiago de Compostela: Edificio Administrativo San Caetano, sala D, do 13 ao 27 de maio de 2019. Proba final presencial: o día 27 de maio ás 19.00 horas.
Horario: das 16.00 ás 20.00 horas.
Prazas: 30.
4. Contido.
Parte teórica:
1. Aspectos xerais do acoso laboral na empresa ou Administración pública.
2. Medidas de prevención do acoso.
3. Novas tecnoloxías dixitais e condutas de acoso. Boas prácticas antiacoso na negociación colectiva. Xurisprudencia recente sobre acoso.
4. Aspectos procesuais relacionados coa defensa da vítima: vías de defensa.
5. Valoración crítica dalgúns protocolos: o protocolo da Xunta de Galicia.
Parte práctica:
1. Perfil das persoas susceptibles de sufrir acoso laboral.
2. O papel das testemuñas do acoso.
3. Tácticas de acoso en función do xénero da persoa que o exerce.
4. Ferramentas para a valoración do acoso laboral:
1.1. Avaliación a través de cuestionarios.
1.2. Avaliación a través de entrevistas.
1.2.1. Tipo de entrevista: formato, requisitos técnicos, contido.
1.2.2. Adestramento en técnicas de entrevista.
1.2.3. Técnicas para favorecer a colaboración e xeración dun ambiente non danoso para a saúde.
1.2.4. Dificultades coas vítimas que presentan falta de colaboración.
1.3. Estudo da documentación.
5. Dano derivado do acoso psicolóxico: a nivel persoal, laboral e social.
6. Valoración do dano e establecemento da relación causal (estudo da simulación).